নামল আঁধার, বজ্রবিদ্যুৎ-সহ ঝড়বৃষ্টিতে ভিজল কলকাতা সহ দক্ষিণের একাধিক জেলা

কলকাতা: সকালেই নামল আঁধার, সঙ্গে বজ্রবিদ্যুৎ-সহ ঝড়বৃষ্টি (Thunderstorms Lightning Rain South Bengal)। তীব্র, ভ্যাপসা গরম থেকে রেহাই দিয়ে বুধবার সকালে ভিজল কলকাতা (Thunderstorms Lightning Rain Kolkata)-সহ দক্ষিণবঙ্গের একাধিক জেলা। গত কয়েকদিনে দক্ষিণের (South Bengal) একাধিক জেলায় বিক্ষিপ্তভাবে ঝড়বৃষ্টি হয়েছে। যার জেরে গরম অনেকটাই কম। এই আবহাওয়া আপাতত সপ্তাহখানেক বজায় থাকবে। ইতিমধ্যেই ঝড়বৃষ্টির পূর্বাভাস জারি করেছে আবহাওয়া দফতর (Weather Update)।

হাওয়া অফিস সূত্রে খবর, ঝড়বৃষ্টির পরিস্থিতি চলবে আগামী ৫ মে পর্যন্ত। এই কয়েকদিন ধরে প্রতি দিনই বজ্রবিদ্যুৎ-সহ বৃষ্টির সম্ভাবনা রয়েছে দক্ষিণবঙ্গের প্রায় সব জেলাতেই। রাজ্যের চারটি জেলায় জারি করা হয়েছে ‘কমলা সতর্কতা’। কলকাতা, হাওড়া, হুগলি সহ দক্ষিণের প্রায় প্রত্যেকটি জেলায় বজ্রবিদ্যুৎ সহ ঝড়বৃষ্টি হতে পারে। দক্ষিণবঙ্গে কোথাও কোথাও ঘণ্টায় ৩০-৪০ কিমি গতিবেগে ঝোড়ো হাওয়া বইতে পারে। কিছু এলাকায় সেই গতি ৪০-৫০ কিমি প্রতি ঘণ্টাও ছুঁতে পারে। বৃষ্টির প্রভাবে কলকাতায় দিনের সর্বোচ্চ তাপমাত্রা অনেকটাই নেমে এসেছে। বজ্রবিদ্যুৎ-সহ ঝড়ের সময় নিরাপদ স্থানে থাকার পরামর্শ দিয়েছেন বিশেষত্জ্ঞরা।

আরও পড়ুন: দিঘায় জগন্নাথধাম উদ্বোধনের আগেই সম্প্রীতির নজির জামালপুরে

তীব্র গরমে হাঁসফাঁস করা শহরবাসীর কাছে এই ঝড়বৃষ্টি ও বৃষ্টিপাত যেন এক স্বস্তির নিঃশ্বাস। দক্ষিণবঙ্গের পাশাপাশি উত্তরবঙ্গে আগামী কয়েকদিন ঝড়বৃষ্টির (Rain) পূর্বাভাস দিয়েছে আবহাওয়া দফতর। বুধবার থেকে আগামী ৫ মে পর্যন্ত উত্তরের বিভিন্ন জেলায় বর্ষণ হতে পারে। উত্তরেও ঝড়বৃষ্টির ‘সঙ্গী’ হতে পারে দমকা ঝোড়ো হাওয়া।

অন্য খবর দেখুন